Atès l'Acord del Consell d'Administració de l'Institut Català de les Empreses Culturals adoptat en sessió de 21 de desembre de 2016, pel qual s'aproven les bases específiques que han de regir la concessió de subvencions per a la millora d'infraestructura o adquisició d'equipament per a empreses d'arts escèniques i sales privades de teatre de Catalunya, excepte de la ciutat de Barcelona,
—1 Que es publiqui íntegrament al Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals de 21 de desembre de 2016, pel qual s'aproven les bases específiques que han de regir la concessió de subvencions per a la millora d'infraestructura o adquisició d'equipament per a empreses d'arts escèniques i sales privades de teatre de Catalunya, excepte de la ciutat de Barcelona.
—2 Contra aquest Acord, que no exhaureix la via administrativa, es pot interposar recurs d'alçada davant la persona titular del Departament de Cultura en el termini d'un mes a comptar de la publicació al Diari Oficial de la Generalitat de Catalunya.
de 21 de desembre de 2016, del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions per a la millora d'infraestructura o adquisició d'equipament per a empreses d'arts escèniques i sales privades de teatre de Catalunya, excepte de la ciutat de Barcelona.
Vista la Resolució CLT/2818/2015, de 26 de novembre, per la qual es dóna publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases generals reguladores dels procediments per a la concessió dels ajuts en règim de concurrència.
Aquestes bases han estat modificades per l'Acord del Consell d'Administració de l'Institut Català de les Empreses Culturals de 20 de juliol de 2016, publicat per Resolució CLT/1816/2016, de 21 de juliol;
Aprovar les bases específiques que han de regir la concessió de subvencions per a la millora d'infraestructura o adquisició d'equipament per a empreses d'arts escèniques i sales privades de teatre de Catalunya, excepte de la ciutat de Barcelona, que consten en annex.
Derogar les bases publicades mitjançant l'annex de la Resolució CLT/330/2015, de 23 de febrer, per la qual es dóna publicitat a l'Acord del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions per a la millora d'infraestructura o adquisició d'equipament per a empreses d'arts escèniques i sales privades de teatre de Catalunya, excepte de la ciutat de Barcelona.
Aquestes bases tenen per objecte la concessió de subvencions per a la millora d'infraestructura o adquisició d'equipament, d'acord amb les modalitats següents:
b) Sales privades de teatre de Catalunya, excepte de la ciutat de Barcelona.
En queden exclosos la millora d'infraestructures o adquisició d'equipament per a usos que no siguin exclusivament artístics i les operacions d'arrendament financer contractades.
Poden optar a aquests ajuts les empreses, ja siguin persones físiques o jurídiques, que duguin a terme la totalitat o part de la seva activitat en l'àmbit de les arts escèniques.
Així mateix, poden optar-hi les agrupacions d'empreses que es constitueixin en unions temporals d'empreses (UTE), d'acord amb la Llei de l'Estat 18/1982, de 26 de maig, sobre règim fiscal d'agrupacions i unions temporals d'empreses i de societats de desenvolupament regional.
No poden optar-hi les entitats sense finalitat de lucre ni els ajuntaments o ens vinculats o dependents, inclosos els consorcis, les fundacions i les societats mercantils amb capital social íntegrament o majoritàriament de les entitats esmentades.
Per optar als ajuts, les persones sol·licitants han de complir els requisits i les condicions que determina la base general 3, així com els que s'estableixen a continuació:
a) Els sol·licitants han de presentar una única sol·licitud per modalitat i submodalitat.
b) Les inversions s'han de dur a terme durant la temporada de l'any de concessió de la subvenció, entenent per temporada el període comprès entre l'1 de setembre de l'any anterior al de la concessió de la subvenció i el 31 d'agost de l'any de la concessió de la subvenció.
c) Requisits específics de la modalitat a) de la base 1.1 (empreses d'arts escèniques):
c1) Per a la millora d'infraestructura (submodalitat a.1) de la base 1.1) de locals d'assaig, aquests han d'estar ubicats a Catalunya i si es tracta de locals de lloguer, cal que el contracte tingui una vigència, com a mínim, de 5 anys comptats des de l'any de concessió de la subvenció.
c2) Haver obtingut un permís de la propietat que autoritzi la rehabilitació del local d'assaig, si escau.
c3) En el cas d'inversions en adquisició d'equipament (submodalitat a.2) de la base 1.1), haver fet un mínim de 20 representacions d'arts escèniques de caràcter professional a Catalunya durant les dues temporades anteriors a la de l'any de concessió de la subvenció.
d) Requisits específics de la modalitat b) de la base 1.1 (sales privades de teatre de Catalunya, excepte de la ciutat de Barcelona):
d.1) Haver exhibit un mínim de 120 representacions d'arts escèniques de caràcter professional durant les dues temporades anteriors a la de l'any de concessió de la subvenció.
En cas de teatres en què s'hagi produït cessament d'activitat, s'hauran d'acreditar un mínim de 30 representacions d'espectacles d'arts escèniques professionals durant l'última temporada de funcionament del teatre.
d.2) Per a la millora d'infraestructura (submodalitat b.1 de la base 1.1), cal tenir la disponibilitat del teatre i, si el sol·licitant no és el propietari, haver obtingut un permís de la propietat que autoritzi la rehabilitació de la sala de teatre.
Es consideren subvencionables únicament les despeses de millores d'infraestructura o adquisició d'equipament per a ús exclusivament artístic.
Quan es tracti d'inversions en obres destinades a empreses d'arts escèniques i sales privades de teatre de Catalunya, excepte de la ciutat de Barcelona, així com les d'infraestructura mòbil circense, l'import concedit no pot ser superior al 70% del cost total de la inversió (IVA no inclòs).
En cas que es tracti d'inversions en equipament tècnic, l'import concedit no pot ser superior al 40% del cost total de la inversió (IVA no inclòs).
En el moment de presentar la sol·licitud cal aportar, a més de la documentació que preveu la base general 7, la documentació següent:
a) Les declaracions responsables que consten al formulari de sol·licitud:
a.1) De disposar de la documentació que acrediti el títol de la sala de què es disposi (propietat, arrendament, o usdefruit), degudament inscrit, si escau, en el Registre de la Propietat.
a.2) De disposar del permís de la propietat que autoritzi la rehabilitació de l'immoble, si escau.
b) Memòria del projecte, segons model de l'ICEC, que ha d'incloure:
b.1) Projecte detallat de la inversió per a la qual se sol·licita la subvenció.
b.2) En el cas de la submodalitat a.2 de la base 1.1 i de la modalitat 1.1.b, memòria de l'activitat realitzada les dues temporades anteriors a la de l'any de concessió de la subvenció.
c) Pressupost detallat d'ingressos i despeses, segons model de l'ICEC.
d.1) En el cas de millora d'infraestructura (submodalitat a.1 i b.1 de la base 1.1), pressupost suficientment detallat, firmat per l'empresa consultada o per un/a tècnic/a competent.
d.2) En el cas d'inversions en adquisició d'equipament (submodalitat a.2 i b.2 de la base 1.1), factures proforma o pressupost de la inversió.
Les sol·licituds de subvencions són valorades segons els criteris següents:
Millora d'infraestructura (submodalitat a.1 i b.1 de la base 1.1):
a) Inversions relatives a mesures de seguretat i accessibilitat de l'edifici del teatre o local d'assaig.
b) Adequació de la proposta a les necessitats del teatre o local d'assaig.
Adquisició d'equipament (submodalitat a.2 i b.2 de la base 1.1):
a) Inversions relatives a mesures de seguretat.
b) Adequació de la proposta a les necessitats del teatre o empresa d'arts escèniques.
La puntuació corresponent als criteris que estableixen les lletres a) dels apartats 1 i 2 equival al doble de la puntuació que correspon a cadascun de la resta de criteris.
Les sol·licituds són analitzades per una comissió de valoració constituïda per:
a) La persona titular de la Direcció de l'Àrea de les Arts Escèniques, que presideix i coordina les reunions.
b) Tres persones externes a l'Institut Català de les Empreses Culturals, expertes en la matèria objecte de l'ajut.
c) Dues persones tècniques de l'Àrea de les Arts Escèniques, una de les quals amb veu i sense vot, que exercirà de secretària.
—9 Proposta de resolució provisional i presentació de documentació addicional
En el moment en què es publica la proposta de resolució provisional de concessió dels ajuts a les persones interessades, cal aportar, juntament amb la documentació que disposa la base general 11.5, la documentació següent:
a) Documentació que acrediti el títol de la sala de què es disposi (propietat, arrendament o usdefruit), degudament inscrit, si escau, en el Registre de la Propietat.
b) Permís de la propietat que autoritzi la rehabilitació de l'immoble, si s'escau.
Les persones beneficiàries han de presentar la documentació justificativa a l'Àrea de les Arts Escèniques, com a màxim l'últim dia hàbil del mes d'octubre de l'any de concessió de la subvenció.
Les persones beneficiàries poden escollir entre les modalitats de compte justificatiu que estableix la base general 16, apartats 2 i 3.
—11 Altres obligacions de les persones beneficiaries
Les persones beneficiàries han de complir, a banda de les obligacions que estableix la base general 17, les obligacions següents:
a) Destinar els béns immobles a la finalitat concreta per a la qual s'ha concedit la subvenció, com a mínim durant cinc anys comptats a partir de la recepció efectiva de les obres; així mateix, el beneficiari ha d'instar la inscripció en el Registre de la Propietat d'aquesta circumstància, i acreditar-ne la inscripció dins el termini de sis mesos des de la finalització de les obres.
b) Destinar els béns mobles a la finalitat concreta per a la qual s'ha concedit la subvenció, com a mínim durant dos anys comptats a partir de la data de l'adquisició de l'equipament.